ÉTAT DU DIOCÈSE DE SA1NT-I»A1»01;l. 487 
Et pour obvier à tous abuz et avoir exercice entier en la 
justice distributive seroit très nécessaire que lesdits officiers 
toussent privés dez espèces de tous rapportz et stipendiés de 
gaiges publicques, selon Timportance et ordre de leurs 
charges, aux despens comuns du pays et de la province. 
Le Peuple. 
Quant à Testât comun du peuple, avant ces durni(?res 
esmotions on y a veu grande paciffication sans aulcunes 
querelles pour les dissentions et trobles précédentz, sy que 
chacun désiroit se continuer en ladite paciffication ; et 
nonobstant la diversité dez religions, Tédict de paciffication 
y estoyt agréablement accepté de tous. 
Se plainct des insupportables charges survenues pour 
raison de la misérable condition de ce temps, et encores 
beaucoup plus, de tant que, soubz coleur d'icelle, infinies 
impositions et exactions de deniers sont poursuyvies et obte- 
nues, dont plusieurs sont enrichis, sans que Ton en puisse 
descouvrir aulcun profit ny solagement pour la conservation 
du bien publicque; et cependant le peuple particulièrement 
est appouvri, oultre la misère qu'il endure dez pilheries, 
ransonements et assaisinatz des ennemis en leurs personnes 
et biens. 
Et pour descouvrir la fraude, maleversation et secrètes 
intelligences de ceulx quy ont faict recepte desdits deniers, 
seroit très nécessaire que Sa Majesté deppute comissaires 
non suspectz aux provinces et mesmes en ceste diocèse et 
sénéchaussée, autres que ceulx quy ont permises et autho- 
risées lesdites impositions et exactions, pour voir Testât 
général de tous lesditz deniers, vériffier la recepte et des- 
pence, sans avoir esgard toutesfoys à la despence que se 
treuvera faicte aultre que pour le service de Sadite Majesté 
